text: Vagtlægerne slipper for udskældt gebyr
  11 januar 2018 kl. 16.27
  Vejen er banet for, at 63 vagtlæger nu kan komme tilbage
  Vagtlægerne i Region Syddanmark slipper for at betale et udskældt gebyr på 4000 kroner om året. Det er resultatet af et møde torsdag eftermiddag i Styrelsen for Patientsikkerhed i København mellem blandt andet Region Syddanmark og PLO, de praktiserende lægers organisation.
  Kurt Espersen, koncerndirektør, Region Syddanmark: "Vi håber, at lægerne vender tilbage til vagtlægeordningen med den her nye ordning. Vi har brug for dem."
  
  I stedet vil lægernens organisation, PLO, blive betragtet som en organisation, som står for vagtlægeordningen. De betaler så gebyret i stedet for den enkelte vagtlæge - ialt 7500 kroner. Det erfarer TV SYD fra en kilde, som deltog i mødet torsdag eftermiddag. 
  63 vagtlæger har opsagt deres stilling i Region Syddanmark, efter at de er blevet tvunget til at betale et gebyr på 4.000 kroner for blive registreret som selvstændigt behandlingssted. 
  - Vi håber, at lægerne vender tilbage til vagtlægeordningen med den her nye ordning. Vi har brug for dem, siger koncerndirektør i Region Syddanmark, Kurt Espersen til TV SYD.
  
  